आप नहीं मानोगे जनता हूं , मैं सच बोलता हूं ऐसा कोई सरकारी या गैर सरकारी संस्था से मिला कोई दस्तावेज़ भी नहीं पास मेरे। और ज़माना ऐसा बनता जा रहा है कि जल्दी ही बेटा कहेगा पिता जी आपने अभी तक मुझे अपने आधार कार्ड से जोड़ा नहीं है , मुझे भी आपका बेटा कहलाना बिल्कुल भी ज़रूरी नहीं लगता , मैं इक बड़े ओहदे वाला अधिकारी खुद को बड़ा बाबू की नौकरी करने वाले पिता की संतान कहला भला गर्व अनुभव कर सकता हूं। आपको गर्व है मेरा बेटा अफ़्सर बन गया है , आपको गलतफहमी भी है कि मुझे आपने बनाया है पढ़ा लिखा कर। मगर आपको पता नहीं है पिता जी सरकार ने अब हर काम को इक आधार कार्ड से जोड़ना शुरू कर दिया है , कल आप जब नहीं रहोगे तब आपका वारिस आपकी वसीयत लिखी होने के बावजूद वही बनेगा जो आपके आधार कार्ड पर दर्ज किया होगा आपका बेटा बेटी है। मेरी परेशानी है कि मैं अपने बेटे को तो अपने आधार कार्ड से जोड़ सकता हूं मगर आपको पिता के स्थान पर मैं नहीं जोड़ सकता , वो आप ही कर सकते हो। मुझे केवल आपके जोड़ने के बाद ही पूछे जाने पर स्वीकार करना होगा कि आप ही मेरे जन्मदाता हैं। लेकिन फिर भी मैं आपको सच सच बता रहा हूं कि मैं रोज़ मिलता हूं किसी जगह जाकर भगवान से , अभी अभी मिलकर आया हूं और आज बहुत राज़ की बातें आपको बताता हूं। आपको हैरानी हो सकती है मगर आपको बहुत कुछ सीख भी मिल सकती है मेरी कहानी से।